Tito-Šubašić-avtalen

Tito-Šubašić avtalen (Viški sporazum) var et forsøk fra de alliertes side på å forene den monarkistiske regjeringen for Kongeriket Jugoslavia og de kommunistiske partisanene som hadde forsvart landet under den andre verdenskrig og var de facto ledere av de frigjorte områdene.

Den ble undertegnet på øya Vis, Kroatia 16. juni 1944 av Josip Broz (Tito), lederen av partisanene og Ivan Šubašić, kongens spesialutsending og tidligere ban av Kroatia. Den faktiske opprettelsen av den nye regjeringen skjedde ikke før 2. november 1944.

Kategori:Andre verdenskrig
Kategori:Jugoslavisk politikk